Lescha davart contribuziuns da maternitad    548.200   Lescha davart contribuziuns da maternitad  dals 08-12-1991 (versiun dals 01-08-2009)  acceptada dal pievel ils 8 da december 19911)  Art.  1 Princip 1 Il  chantun conceda contribuziuns a  la  mamma u al  bab (da qua envi  numnads  geniturs) suenter la naschientscha d'in uffant durant in temp determinà, sch'ella u  sch'el basegna in sustegn finanzial per la tgira ed assistenza persunala da l'uffant. 2 Fugitivas e fugitivs renconuschids ch'èn suttamess a la cumpetenza da sustegn da la  confederaziun,  persunas  ch'èn  admessas  provisoricamain  sco  er  requirentas  e  requirents d'asil èn exceptads da questa lescha. *  Art.  2 Dretg da survegnir prestaziuns 1 Il dretg da survegnir prestaziuns è dà, sche: a) ils  bains  necessaris  per  viver  na  vegnan  betg  cuvrids  da  las  entradas   imputablas; b) la facultad netta tenor la lescha chantunala da taglia2) na surpassa betg il dubel   dals imports da facultad che na vegnan betg taxads e ch'èn decisivs per las  prestaziuns supplementaras a la AVS ed a la AI (PS) per persunas che vivan   sulettas e per conjugals;  c) il genitur che ha la tgira viva ensemen cun l'uffant en la medema chasada; d) il  genitur  che ha la tgira  ha il  domicil  da dretg civil  en il  chantun e viva    effectivamain er qua; e e) l'activitad  da  gudogn  dal  genitur  che  ha  la  tgira  na  surpassa  betg  in  mez   pensum da lavur.  Art.  3 Summa da las contribuziuns 1 Las contribuziuns correspundan a la differenza tranter ils bains necessaris per viver  e las entradas imputablas.  1) M dals 10 da settember 1990, 318; PCG 1990/91, 646 (emprima lectura), PCG 1991/92,  165 (segunda lectura)  2) DG 720.000  * tabellas da las modificaziuns a la fin dal relasch   1   http://www.gr-lex.gr.ch/data/720.000/rm   548.200    2 Sche las relaziuns sa midan durant il temp da retratga, ston las contribuziuns vegnir  adattadas correspundentamain.  Art.  4 Bains necessaris per viver 1 Sco bains necessaris per viver valan las limitas d'entradas per persunas che vivan  sulettas  e  per  conjugals  tenor  las  disposiziuns decisivas  en il  chantun davart  las  prestaziuns supplementaras (PS). Per mintga uffant che viva en la medema chasada  vegn  mess  a  quint  in  supplement  da 20  pertschient  da  las  limitas  d'entrada  d'in  genitur che viva sulet. 2 Supplementarmain vegnan renconuschidas las suandantas expensas: a) ils custs da locaziun tenor las disposiziuns davart las PS senza metter a quint   ina resalva persunala. Tar in genitur che viva sulet en ina cuminanza d'abitar u  en  ina  communitad  economica  vegnan  ils  custs  mess  a  quint  proporziunalmain;  b) ils  tschains  ipotecars  maximalmain  fin  a  l'autezza  dal  retgav  dals  bains  immobigliars;  c) * …  Art.  5 Entradas imputablas 1 Sco  entradas  imputablas  valan  tut  las  entradas  dal  genitur  che  ha  la  tgira  respectivamain  dals  geniturs  maridads  u  che  vivan  ensemen,  las  qualas  resultan  durant il temp da contribuziun. 2 Sche  quel  genitur  che  na  tgira  betg  l'uffant  renunzia  senza  motiv  stringent  ad  in'entrada da gudogn pretendibla, vegn quai resguardà en la calculaziun. 3 Tar  in  genitur  che  viva  sulet  en  ina  cuminanza  d'abitar  u  en  ina  communitad  economica sto – per lur tegnairchasa – vegnir mess a quint in import commensurà   sco entrada. 4 1/20 da la facultad netta vegn mess a quint sco entrada mensila, uschenavant che   quella surpassa ils imports da facultad che n'èn betg vegnids taxads, ils quals èn  decisivs tar las PS per persunas che vivan sulettas e per conjugals.  Art.  6 Perioda da calculaziun 1 La perioda da calculaziun per eruir ils  bains necessaris per viver  decisivs  e las  entradas correspunda a la durada da las contribuziuns.  Art.  7 Durada e modalitad da las contribuziuns 1 Las contribuziuns vegnan pajadas per 10 mais suenter la naschientscha. 2 En cas da direzza pon las contribuziuns vegnir pajadas per maximalmain 15 mais. 3 Il pajament da las contribuziuns vegn fatg per regla ina giada il mais.  2       548.200   Art.  8 Annunzia ed obligaziun d'annunzia 1 Il dretg da survegnir contribuziuns sto vegnir fatg valair il pli tard 3 mais suenter   ch'el è naschì. 2 Il  genitur  che  fa  valair  il  dretg  sto  dar  las  infurmaziuns  davart  las  relaziuns  persunalas  e  finanzialas  ch'èn  necessarias  per  eruir  il  dretg  e  la  summa  da  la  contribuziun. El sto inoltrar ils documents necessaris sin dumonda. 3 Midadas  da  las  relaziuns  persunalas  u  finanzialas  durant  la  durada  da  las  contribuziuns ston vegnir communitgadas immediatamain.  Art.  9 Garanzia da las contribuziuns 1 Contribuziuns en il senn da questa lescha na pon betg vegnir cedidas. Cessiuns da   dretgs da contribuziun èn en mintga cas nunvalaivlas.  Art.  10 Fixaziun e pajament 1 La fixaziun ed il  pajament  da las contribuziuns èn chaussa dal servetsch social   chantunal. Quel decida en ina disposiziun davart il dretg da survegnir prestaziuns,  davart la summa e davart la durada da las contribuziuns.  Art.  11 Restituziun 1 Tgi che survegn contribuziuns, faschond indicaziuns faussas u incumplettas, u tgi   che  n'annunzia  betg  midadas  decisivas  da  las  relaziuns,  ha  da  restituir  las  contribuziuns  ch'èn  vegnidas  retratgas  nungiustifitgadamain.  L'obligaziun  da  restituziun surannescha suenter 5 onns.  Art.  12 Obligaziun da dar infurmaziuns e da mantegnair discreziun 1 Las autoritads dal chantun e da las vischnancas, las patrunas u ils patruns e las  instituziuns socialas che stattan en contact cun il genitur che fa valair  il dretg èn   obligads da dar gratuitamain las infurmaziuns ch'èn necessarias per exequir questa  lescha e d'inoltrar ils documents necessaris. Las persunas ch'èn incumbensadas cun  l'execuziun da questa lescha èn suttamessas a l'obligaziun da mantegnair discreziun  en quai che concerna lur percepziuns.  Art.  13 * Meds legals 1 Cunter disposiziuns ch'èn vegnidas relaschadas sin basa da questa lescha po vegnir   fatg recurs tar la dretgira administrativa, e quai entaifer 30 dis dapi la consegna.  Art.  14 Execuziun 1 La regenza è  cumpetenta  per l'execuziun e relascha las  disposiziuns executivas   necessarias1).  1) DG 548.210   3   http://www.gr-lex.gr.ch/data/548.210/rm   548.200    Art.  15 Entrada en vigur 1 La regenza fixescha il termin da l'entrada en vigur2) da questa lescha.  2) messa en vigur cun CR dals 17 da december 1991 per il 1. da schaner 1992  4       548.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-12-1991 01-01-1992 relasch emprima versiun - 03-03-2002 01-06-2002 Art. 4 al. 2, c) aboliziun - 31-08-2006 01-01-2007 Art. 13 revisiun totala 2006, 3318 10-12-2008 01-08-2009 Art. 1 al. 2 integraziun -   5     548.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-12-1991 01-01-1992 emprima versiun - Art. 1 al. 2 10-12-2008 01-08-2009 integraziun - Art. 4 al. 2, c) 03-03-2002 01-06-2002 aboliziun - Art. 13 31-08-2006 01-01-2007 revisiun totala 2006, 3318  6     	Art. 1 Princip 	Art. 2 Dretg da survegnir prestaziuns 	Art. 3 Summa da las contribuziuns 	Art. 4 Bains necessaris per viver 	Art. 5 Entradas imputablas 	Art. 6 Perioda da calculaziun 	Art. 7 Durada e modalitad da las contribuziuns 	Art. 8 Annunzia ed obligaziun d'annunzia 	Art. 9 Garanzia da las contribuziuns 	Art. 10 Fixaziun e pajament 	Art. 11 Restituziun 	Art. 12 Obligaziun da dar infurmaziuns e da mantegnair discreziun 	Art. 13 * Meds legals 	Art. 14 Execuziun 	Art. 15 Entrada en vigur  		2018-06-06T01:22:39+0200 	"7001 Chur" 	"Gesetzessammlung Kanton Graubünden"